CELEX: 32017D0705(01)
Language: lv
Date: 2017-07-04 00:00:00
Title: Komisijas Īstenošanas lēmums (2017. gada 4. jūlijs) par to, kā finansē 2017. gada darba programmu par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā programmā “Labāka apmācība nekaitīgai pārtikai”

5.7.2017   
            
            
               LV
            
            
               Eiropas Savienības Oficiālais Vēstnesis
            
            
               C 215/60
            
         KOMISIJAS ĪSTENOŠANAS LĒMUMS
   (2017. gada 4. jūlijs)
   par to, kā finansē 2017. gada darba programmu par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā programmā “Labāka apmācība nekaitīgai pārtikai”
   (2017/C 215/04)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 84. pantu,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (2), un jo īpaši tās 36. panta 1. punktu,
   tā kā:
   
               (1)
            
            
               Ar Eiropas Parlamenta un Padomes Regulu (EK) Nr. 882/2004 (3) nosaka vispārējo kārtību oficiālajām kontrolēm, kas veicamas, lai pārbaudītu atbilstību noteikumiem, kuriem ir īpašs mērķis novērst, likvidēt vai līdz pieņemamam līmenim samazināt risku cilvēkiem un dzīvniekiem un nodrošināt pārtikas un dzīvnieku barības taisnīgu tirdzniecību, un aizsargāt patērētāju intereses. Minētās regulas 51. pantā ir paredzēts, ka Komisija var organizēt personāla mācību kursus dalībvalstu kompetentajām iestādēm, kas ir atbildīgas par minētajā regulā norādītajām oficiālajām kontrolēm, un tie var būt atvērti dalībniekiem no trešām valstīm, jo īpaši no jaunattīstības valstīm. Tādos mācību kursos jo īpaši var ietvert mācības par Eiropas Savienības tiesību aktiem dzīvnieku barības un pārtikas jomā un dzīvnieku veselības un dzīvnieku labturības noteikumiem.
            
         
               (2)
            
            
               Padomes Direktīvas 2000/29/EK (4) 2. panta 1. punkta i) apakšpunktā ir norādīts juridiskais pamats kursu organizēšanai augu veselības jomā.
            
         
               (3)
            
            
               Lai sasniegtu Regulā (EK) Nr. 882/2004 noteiktos mērķus, Komisija 2006. gadā izveidoja programmu “Labāka apmācība nekaitīgai pārtikai”. Komisijas 2006. gada 20. septembra paziņojumā “Labāka apmācība nekaitīgai pārtikai” (5) ir aplūkotas turpmākas apmācības organizēšanas iespējas.
            
         
               (4)
            
            
               Regulā (ES) Nr. 652/2014 paredzēti noteikumi Eiropas Savienības vispārējā budžeta izdevumu pārvaldībai jomās, kas reglamentē pārtikas un barības nekaitīgumu un nosaka dzīvnieku veselības un labturības un augu veselības noteikumus. Tās 31. pantā noteikts, ka Savienība var finansēt to kompetento iestāžu darbinieku apmācību, kuras ir atbildīgas par oficiālajām kontrolēm, kā minēts Regulas (EK) Nr. 882/2004 51. pantā, ar mērķi izstrādāt saskaņotu pieeju oficiālajām kontrolēm un citām oficiālām darbībām un tādējādi nodrošināt augstu cilvēka, dzīvnieku un augu veselības aizsardzības līmeni.
            
         
               (5)
            
            
               Lai nodrošinātu programmas “Labāka apmācība nekaitīgai pārtikai” īstenošanu dalībvalstīs, ir nepieciešams pieņemt finansēšanas lēmumu un 2017. gada darba programmu par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā. Komisijas Deleģētās regulas (ES) Nr. 1268/2012 (6) 94. pantā ir noteikti detalizēti noteikumi par finansēšanas lēmumiem.
            
         
               (6)
            
            
               Ar Komisijas Īstenošanas lēmumu 2013/770/ES (7) ir nodibināta Patērētāju, veselības, lauksaimniecības un pārtikas izpildaģentūra (turpmāk “Aģentūra”). Ar minēto lēmumu Aģentūrai ir piešķirtas pilnvaras izpildīt konkrētus ar pārvaldību un programmas īstenošanu saistītus uzdevumus attiecībā uz mācību pasākumiem pārtikas nekaitīguma jomā saskaņā ar Regulu (EK) Nr. 882/2004 un Direktīvu 2000/29/EK.
            
         
               (7)
            
            
               Pamatojoties uz Regulas (ES, Euratom) Nr. 966/2012 92. pantu un Deleģētās regulas (ES) Nr. 1268/2012 111. panta 4. punktu, ir nepieciešams paredzēt procentu maksu par kavētu maksājumu.
            
         
               (8)
            
            
               Lai darba programmas īstenošanā pieļautu zināmu elastību, ir lietderīgi definēt terminu “būtiskas izmaiņas” Deleģētās regulas (ES) Nr. 1268/2012 94. panta 4. punkta nozīmē.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Darba programma
   Tiek pieņemta gada darba programma, kas paredz programmu “Labāka apmācība nekaitīgai pārtikai” 2017. gadā īstenot tā, kā noteikts šā lēmuma pielikumā.
   Šis lēmums ir uzskatāms par finansēšanas lēmumu Regulas (ES, Euratom) Nr. 966/2012 84. panta nozīmē.
   2. pants
   Savienības ieguldījums
   1.   Maksimālais ieguldījums 2017. gada darba programmas īstenošanā ir EUR 16 500 000, un to finansē no apropriācijām Eiropas Savienības 2017. gada vispārējā budžeta pozīcijā 17 04 03.
   2.   No 1. punktā paredzētajām apropriācijām var segt arī procentus par kavētu maksājumu.
   3. pants
   Elastīguma klauzula
   Konkrētām darbībām paredzēto piešķīrumu summārās izmaiņas, kas nepārsniedz 20 % no šā lēmuma 2. panta 1. punktā noteiktā maksimālā ieguldījuma, neuzskata par būtiskām Deleģētās regulas (ES) Nr. 1268/2012 94. panta 4. punkta nozīmē, ja minētās izmaiņas nerada ievērojamu ietekmi uz darba programmā paredzēto darbību raksturu un tās mērķi. Šā lēmuma 2. panta 1. punktā noteiktā maksimālā ieguldījuma maksimālais palielinājums ir 20 %.
   Pirmajā daļā minētās izmaiņas var piemērot atbildīgais kredītrīkotājs. Minētās izmaiņas piemēro saskaņā ar pareizas finanšu pārvaldības principu un proporcionalitātes principu.
   
      Briselē, 2017. gada 4. jūlijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 298, 26.10.2012., 1. lpp.
   
   
      (2)  OV L 189, 27.6.2014., 1. lpp.
   
   
      (3)  Eiropas Parlamenta un Padomes 2004. gada 29. aprīļa Regula (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (OV L 165, 30.4.2004., 1. lpp.).
   
      (4)  Padomes 2000. gada 8. maija Direktīva 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (OV L 169, 10.7.2000., 1. lpp.).
   
      (5)  Komisijas paziņojums Padomei un Eiropas Parlamentam “Labākas mācības, lai nodrošinātu pārtikas nekaitīgumu”, COM(2006) 519 galīgā redakcija, 20.9.2006.
   
      (6)  Komisijas 2012. gada 29. oktobra Deleģētā regula (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).
   
      (7)  Komisijas 2013. gada 17. decembra Īstenošanas lēmums 2013/770/ES, ar ko nodibina Patērētāju, veselības un pārtikas izpildaģentūru un atceļ Lēmumu 2004/858/EK (OV L 341, 18.12.2013., 69. lpp.).
   
      PIELIKUMS
      1.   Ievads
      
      Pamatojoties uz Regulā (EK) Nr. 882/2004 un Direktīvā 2000/29/EK noteiktajiem mērķiem, šajā darba programmā ir ietvertas šādas finansējamās darbības un budžeta sadalījums 2017. gadam.
      
                  
                              1.1
                           
                           
                              
                                 Iepirkums (īsteno tiešā pārvaldībā) Mācību programmas un citu mācību instrumentu izpildei paredzētie ārējie līgumi.
                           
                        
               
                  EUR 16 500 000 
               
            
                  KOPĀ
               
               
                  EUR 16 500 000 
               
            2.   Iepirkums
      
      Iepirkuma līgumiem rezervētais kopējais budžeta piešķīrums 2017. gadā ir EUR 16 500 000.
      
         JURIDISKAIS PAMATS
      
      
                  Regulas (EK) Nr. 882/2004 51. pants
                  Direktīvas 2000/29/EK 2. panta 1. punkta i) apakšpunkts
                  Regulas (ES) Nr. 652/2014 31. pants un 36. panta 1. punkts
               
            
         BUDŽETA POZĪCIJA
      
      
                  
                     Budžeta pozīcija: 17 04 03
                  
               
            
         PROVIZORISKAIS LĪGUMU SKAITS UN TO VEIDI
      
      
                  Attiecībā uz katru no turpmāk minētajiem tehniskajiem jautājumiem tiks parakstīts viens vai vairāki pakalpojumu līgumi – tieši līgumi vai pamatlīgumi. Tiek lēsts, ka tiks parakstīti apmēram 18 tieši vai konkrēti pakalpojumu līgumi. Ārējie pakalpojumu sniedzēji lielākoties tiek iesaistīti mācību organizācijas un loģistikas jautājumos.
               
            
         PAREDZAMO LĪGUMU PRIEKŠMETS (JA IESPĒJAMS)
      
      2017. gadā mācības tiks organizētas šādās jomās:
      
                  Darbības
               
               
                  Summa (EUR)
               
            
                  Rīcības plāni ārkārtas situācijām un dzīvnieku slimību kontrole
               
               
                  1 265 000 
               
            
                  Augu aizsardzības līdzekļu izvērtēšana un atļaušana
               
               
                  630 000 
               
            
                  Integrētā augu aizsardzība
               
               
                  890 000 
               
            
                  Materiāli saskarē ar pārtiku
               
               
                  760 000 
               
            
                  Pārtikas uzlabotāju kontrole
               
               
                  1 215 000 
               
            
                  
                     HACCP revīzijas
               
               
                  1 700 000 
               
            
                  Pārtikas higiēna un elastīgums
               
               
                  1 200 000 
               
            
                  Pārtikas produktu mikrobioloģiskie kritēriji un zoonožu kontrole
               
               
                  915 000 
               
            
                  Jaunas pārtikas izmeklēšanas metodes
               
               
                  900 000 
               
            
                  Transmisīvās sūkļveida encefalopātijas un dzīvnieku izcelsmes blakusprodukti
               
               
                  745 000 
               
            
                  Oficiālo kontroles sistēmu iekšējā revīzija
               
               
                  910 000 
               
            
                  Savienības pārskata revīziju ietekmes pastiprināšana
               
               
                  880 000 
               
            
                  Atbalsts Savienības kontrolēm dalībvalstīs un trešās valstīs
               
               
                  430 000 
               
            
                  ES pieeja rezistencei pret antimikrobiāliem līdzekļiem
               
               
                  1 110 000 
               
            
                  ES pieeja riska analīzei
               
               
                  630 000 
               
            
                  Integrācija ES informācijas pārvaldības sistēmās
               
               
                  1 100 000 
               
            
                  Mācīšanās un mācīšana tiešsaistē, arī rīku izstrāde, atbalsts un palīdzība
               
               
                  750 000 
               
            
                  Apmācība, konferences un mācību un izplatīšanas līdzekļi, kas veltīti ar dzīvnieku veselību un labturību, augu veselību un pārtikas nekaitīgumu saistītām ārkārtas situācijām
               
               
                  470 000 
               
            
                  
                     KOPĀ
                  
               
               
                  
                     16 500 000 
                  
               
            
         SASNIEDZAMIE DARBĪBAS MĒRĶI
      
      Darbības mērķi, kas jāsasniedz, ir izstrādāt, organizēt un pārvaldīt mācību programmas norādītajās jomās, lai panāktu, ka kontroļu veicējiem ir augsts kompetences līmenis, oficiālās kontroles visā ES padarītu vienveidīgākas, objektīvākas un efektīvākas un palielinātu ES un trešo partnervalstu kontroles procedūru vienveidību.
      
         PAREDZAMIE REZULTĀTI
      
      Komisija paredz, ka norādītajās mācību jomās tiks sasniegti šādi rezultāti:
      
                  a)
               
               
                  uzlabosies kontroļu veicēju informētība un zināšanas;
               
            
                  b)
               
               
                  būs vienota izpratne par pašreizējiem ES noteikumiem un instrumentiem, kas saistīti ar oficiālajām kontrolēm;
               
            
                  c)
               
               
                  tiks izplatīta oficiālo kontroļu paraugprakse;
               
            
                  d)
               
               
                  tiks sekmēta pieredzes apmaiņa nolūkā uzlabot zināšanas par oficiālajām kontrolēm un saskaņot pieeju tām.
               
            
         ĪSTENOŠANA
      
      
                  EUR 16 365 000  (pārtikas nekaitīguma pasākumu finansēšana saskaņā ar Regulu (EK) Nr. 882/2004 un Direktīvu 2000/29/EK) pārvaldīs un īstenos Patērētāju, veselības, lauksaimniecības un pārtikas izpildaģentūra (Komisijas Lēmums 2013/770/ES). Atlikušos EUR 135 000  pārvaldīs Komisija, un no tiem tiks segta palīdzība un atbalsts tiešsaistes mācīšanās un mācīšanas projektam.
               
            
         PROVIZORISKAIS IEPIRKUMA PROCEDŪRAS SĀKŠANAS LAIKS
      
      
                  2017. gada 3.–4. ceturksnis (aptuveni)
               
            
         PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
      
      
                  EUR 16 500 000